Si Palui: Pelecehan Kupiah
Sakulahan kita ditunjuk ulih kapala dinas sebagai sakulah kebersihan atau istilah wayah ini, sakulah adiwiyata
TAKUMPULAN guru wan murid di halaman sakulahan mandangarkan wejangan kapala sakulah, dalam rangka kemajuan sakulahan jua.
”Sakulahan kita ditunjuk ulih kapala dinas sebagai sakulah kebersihan atau istilah wayah ini, sakulah adiwiyata,” jar kapala sakulah memulai pembiacaraan.
“Apa nang kami kerjakan,Pak?” takun Palui maacungkan tangan.
“Kita maingkuti Lisa?” sahut kapala sakulah sambil lihum.
“Lisa nang mana pulang, pak? Ibu hanyarkah datang?” takun Garbus.
“Kada kaya itu maksudku, Bus ai. Lisa ini maksudku, baik guru wan murid, lihat sampah ambil, buat ka wadah ratiknya?” jawab kapala sakulah tagas.
“Sampah ini bahamburan di muka kios, acil kiosnya kada tahu-tahu muha, kada hakun mamutiki sampahnya?” sahut ibu Fatrah lantih.
Takajut kapala sakulah.”Damintu haja, suruh sidin lisa jua? Atau aku kah kena nang ma lisa akannya?” ujar sidin pina habang muha.
Limbah itu kesah lain, kapala sakulah malihat buhan murid lakian banyak nang kada bakupiah, sidin pina banyaring basuara.”Buhan muridlah, saban hari bakupiah, jangan hari Jumahat haja, supaya nyaman dilihat, kaya urang alim,aku katuju buhan murid ai?” ujar kapala bapapadah.
“Ulun malihat,Pak ai, kupiah murid dilipat-lipat ka dalam kantung salawar?” ujar Palui.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn